**Olaszfalu Község Önkormányzat Képviselő-testületének**

**2/2016. (II.5.) önkormányzati rendelete**

**a hulladékgazdálkodási közszolgáltatásról szóló 4/2015(II.27.) önkormányzati rendelet módosításáról**

Olaszfalu Község Önkormányzat Képviselő-testületének a hulladékokról szóló 2012. évi CLXXXV. törvény 88. § (4) bekezdés a) pontjában kapott felhatalmazás alapján, a 2.§(1) bekezdése tekintetében a közbeszerzésről szóló 2011.évi CVIII. törvény 9.§ (5) bekezdés g) pontjában kapott felhatalmazás alapján, Magyarország helyi önkormányzatairól szóló 2011.évi CLXXXIX. törvény 13.§ (1) bekezdés 19. pontjában meghatározott feladatkörében eljárva, a Fejér Megyei Kormányhivatal Környezetvédelmi és Természetvédelmi Főosztálya véleményének kikérésével és a Veszprém Megyei Önkormányzat állásfoglalása alapján a következőket rendelje el:

**1.§**

A hulladékgazdálkodási közszolgáltatásról szóló 4/2015(II.27.) önkormányzati rendelet (továbbiakban: Rendelet) 1.§-a helyébe a következő rendelkezés lép:

„(1) A hulladékgazdálkodási közszolgáltatás kiterjed az alábbi települési hulladékok gyűjtésére, elszállítására és kezelésre történő átadására:

1. vegyes hulladék,
2. lom hulladék,
3. a rendeletben meghatározott elkülönítetten gyűjtött hulladék.

(2)   A hulladékgazdálkodási közszolgáltatás kiterjed az alábbi települési hulladékok kezelésére:

1. vegyes hulladék,
2. lom hulladék.
3. a rendeletben meghatározott elkülönítetten gyűjtött hulladék.”

**2.§**

(1) A Rendelet 2. alcíme helyébe a következő rendelkezés lép:

„2. A vegyes hulladék és az elkülönítetten gyűjtött hulladék gyűjtése, átvétele és elszállítása.”

**3.§**

A Rendelet 3.§-a a következő (3) bekezdéssel egészül ki:

„(3) Az elkülönítetten gyűjtött hulladékot az ingatlanhasználó a közszolgáltató által biztosított, az elkülönített gyűjtésre utaló jelzéssel ellátott gyűjtőedényben, gyűjtőzsákban (továbbiakban együtt: szelektív gyűjtőedény) vagy kötegelve adja át a közszolgáltatónak.”

**4.§**

A Rendelet a következő 3/A. §-al egészül ki:

„ Az ingatlanhasználó az ingatlanon képződött települési hulladékból a szelektív gyűjtőedénybe – a vegyes hulladéktól elkülönítetten gyűjti a műanyaghulladékot és fémhulladékot, valamint a kartonpapírból készült nagyméretű doboz kivételével a papírhulladékot. Az elkülönítetten gyűjtendő hulladékokat a rendelet 1. melléklete határozza meg.”

**5.§**

A Rendelet 5.§-a helyébe a következő rendelkezés lép:

„(1) A közszolgáltató a hulladékot a következő gyűjtőedényekből szállítja el:

1. az általa bérbe adott, vagy ha a gyűjtőedény az ingatlanhasználó tulajdona, a közszolgáltató által matricázott gyűjtőedényből,
2. emblémázott gyűjtőzsákból,
3. az általa biztosított szelektív gyűjtőedényből

(2) Gyűjtőedény cseréje esetén a matricázásról – a gyűjtőedény tulajdonosának bejelentése alapján – közszolgáltató gondoskodik.

(3) A közszolgáltató nem veszi át a sérült vagy balesetveszélyes gyűjtőedényben, nem matricázott gyűjtőedényben, nem emblémázott gyűjtőzsákban, nem a közszolgáltató által biztosított szelektív gyűjtőedényben gyűjtött hulladékot. Amennyiben a szelektív gyűjtőedényben az 1. mellékletben felsorolt hulladékokon kívül más anyag is található, a közszolgáltató a hulladék elszállítását megtagadja.

(4) A vegyes hulladék elhelyezésére szolgáló gyűjtőedénybe helyezhető települési hulladékfajtákra, és az elkülönítetten gyűjtött hulladék gyűjtésének módjára a hulladékgazdálkodási közszolgáltatás végzésének feltételeiről szóló kormányrendelet szabályai az irányadóak.

**6.§**

(1) A Rendelet 11. § (1) bekezdése helyébe a következő rendelkezés lép:

„(1) A közszolgáltató a vegyes hulladékot és az elkülönítetten gyűjtött hulladék rendszeres gyűjtését a rendelet 2. mellékletében meghatározott járatnapokon végzi. A közszolgáltató az ingatlanra irányadó járatnapokat az ügyfélszolgálatán és weblapján is közzéteszi. A közszolgáltató az elkülönítetten gyűjtött hulladékot havonta egy alkalommal szállítja el, az ingatlanra vonatkozóan, az elszállítás napját az önkormányzat honlapján, az önkormányzat hirdetőtábláján, a közszolgáltató ügyfélszolgálatán és weblapján teszi közzé.

(2) A Rendelet 11.§(3) bekezdése helyébe a következő rendelkezés lép:

„(3) A közszolgáltató a rendelet 2. mellékletében meghatározott hulladékszállítást ünnep-és munkaszüneti napokon is elvégzi, január 1-jét kivéve. Ekkor az elmaradt közszolgáltatást pótolja a weblapján közzétett időpontban.”

**7.§**

(1) A Rendelet 3. alcíme helyébe a következő rendelkezés lép:

„3. A lom hulladék átvétele és elszállítása”

(2) A Rendelet 12.§-a helyébe a következő rendelkezés lép:

1. „A természetes személy ingatlanhasználók részére az ingatlanban vagy ingatlanon nem rendszeresen képződő szabványosított gyűjtőedényekbe nem helyezhető – nagyobb méretű – lom hulladék elszállítására a közszolgáltató évente egy alkalommal előre bejelentett időpontban lomtalanítást szervez. Lomtalanításkor a közszolgáltató külön díj fizetése nélkül szállítja el a hulladékot.
2. A lomtalanítás nem terjed ki a veszélyes hulladékok, autógumi, elektronikai hulladék, építési törmelék, és minden olyan hulladék elszállítására, amely nem lom, valamint aminek összegyűjtése a gyűjtést végző dolgozók testi épségét veszélyezteti.
3. A lomtalanítást azon szolgáltatást igénybe vevő veheti igénybe, akinek nincs közszolgáltatási díjtartozása.
4. A lomtalanítás megszervezésének módjáról és időpontjáról az önkormányzat a lomtalanítást megelőzően helyben szokásos módon tájékoztatja az ingatlanhasználókat.”

(3) A Rendelet 13.§-a hatályát veszti.

**8.§**

A Rendelet 13.§-a hatályát veszti.

**9.§**

A Rendelet 16.§(1) bekezdése helyébe a következő rendelkezés lép:

„(1) A közszolgáltató által üzemeltetett hulladékgyűjtő udvarban található hulladéktípusokat, azok mennyiségét a rendelet 3. melléklete tartalmazza. A hulladékgyűjtő udvar címét, a nyitvatartási időt, egyéb információkat a közszolgáltató ügyfélszolgálatán és weblapján közzéteszi.”

**10.§**

A Rendelet a következő 16/A.§-al egészül ki:

„Az ingatlanhasználó a hulladékgyűjtő szigetre, hulladékgyűjtő udvarba az elkülönítetten gyűjtött települési hulladékot elszállíthatja.”

**11.§**

A Rendelet 17.§-a hatályát veszti.

**12.§**

A Rendelet 18.§(2) bekezdése helyébe a következő rendelkezés lép:

„(2) A gazdálkodó szervezet a közszolgáltató által üzemeltetett hulladékgyűjtő szigetet, hulladékgyűjtő udvart háztartásaihoz hasonló hulladékának – ide értve az elkülönítetten gyűjtött települési hulladékot is – elhelyezésére, díj fizetése ellenében veheti igénybe.

**13.§**

(1) A Rendelet 1. melléklete helyébe jelen rendelet 1. melléklete lép.

(2) A Rendelet 2. melléklete helyébe jelen rendelet 2. melléklete lép.

(3) A Rendelet 2 melléklete jelen rendelet 3 mellékletét képezi.

(4) A Rendelet 3. melléklete jelen rendelet 1. függelékét képezi.

**14.§**

Jelen rendelet a kihirdetését követő napon lép hatályba, rendelkezéseit 2016. január 1-jétől kell alkalmazni.

Boriszné Hanich Edit dr. Takács Ervin

polgármester jegyző

A rendelet kihirdetésének időpontja: 2016. február 5.

Dr Takács Ervin

jegyző